Live While We’re Young

Ang Live While We’re Young ay ang pangunahing isahang awit (single) ng pop na bandang Ingles-Irlandes na One Direction na nagmula sa kanilang ikalawang studio album na Take Me Home (2012). Isinulat nina Savan Kotecha at ng mga prodyuser na sina Rami Yacoub at Carl Falk, ang awitin ay inilabas ng Syco Records noong ika-28 ng Setyembre 2012. Sina Falk, Kotecha at Yacoub din ang nasa likod ng sumikat na mga awitin ng One Direction na What Makes You Beautiful at One Thing. Ang kanta ay mailalarawan bilang uptempo, upbeat bubblegum pop na nagtatampok ng mga rock undertones, harmonya ng mga tinig, mga palakpak, prominenteng riff ng elektronikong gitara at paulit-ulit na mga synthesizer. Ang koro ng kanta'y dominanteng tampok kasama ng tulay nito, at may mga chant na maririnig sa background. Ang pasakalyeng riff ng gitara nito'y may pagkakahawig sa isahang awit ng grupong The Clash noong 1982 na "Should I Stay or Should I Go."

Mga awit
Mga awitin ng One Direction
Mga awitin noong 2012